62020TO0146(01)_INF
A Törvényszék (nyolcadik tanács) 2021. július 28‑i végzése – Csordás és társai kontra Bizottság
(T‑146/20. sz. ügy)
„Megsemmisítés iránti kereset – Közszolgálat – Tisztviselők – A Bizottság személyzeti bizottsága luxemburgi helyi részlege választásának szabályszerűsége – Hat szakszervezet vagy szakmai szervezet közös listájának létrehozása – Az intézmény ellenőrzési kötelezettsége – Nyilvánvalóan minden jogi alapot nélkülöző kereset”
1.
Tisztviselői kereset – Személyzeti bizottság – Választások – Az uniós bíróság hatásköre – Korlátok
(EUMSZ 270. cikk; személyzeti szabályzat, 90. és 91. cikk)
(lásd: 41–47. pont)
2.
Tisztviselők – Képviselet – Személyzeti bizottság – Választások – Szabályszerűség – Az intézmények azon kötelezettsége, hogy biztosítsák a választások szabályszerű lebonyolítását – Terjedelem
(Személyzeti szabályzat, 9. cikk, (2) bekezdés, 90. és 91. cikk)
(lásd: 56., 57., 61–67. pont)
3.
Tisztviselők – Képviselet – Személyzeti bizottság – Választások – A Bizottság luxemburgi személyzeti bizottsága – Több szakszervezet vagy szakmai szervezet közös listájának létrehozása – Azon szervezetek neve feltüntetésének hiánya, amelyeknek az egyes jelöltek a tagjai – A szavazáskor a szabad választói döntés elvének sérelme – Hiány
(Személyzeti szabályzat, 9. cikk, (2) és (3) bekezdés, 24b. cikk, és II. melléklet, 1. cikk, negyedik bekezdés)
(lásd: 76., 77., 84–88. pont)
4.
Tisztviselők – Képviselet – Személyzeti bizottság – Választások – A Bizottság luxemburgi személyzeti bizottsága – Több szakszervezet vagy szakmai szervezet közös listájának létrehozása – Az említett szervezetekhez tartozó jelöltek száma arányosságának az e szervezetek között létrejött megállapodás szerinti reprezentativitásnak megfelelő fenntartására vonatkozó kötelezettség – Hiány
(Személyzeti szabályzat, 24b. cikk)
(lásd: 107–109. pont)
Tárgy
Az EUMSZ 270. cikk alapján egyrészt megsemmisítés vagy megállapítás iránti kérelem arra vonatkozóan, hogy jogellenes a Bizottság azon mulasztása, hogy nem akadályozott meg és nem kifogásolt a Bizottság személyzeti bizottsága luxemburgi helyi részlegének 2019. novemberi választásaival kapcsolatos számos cselekményt vagy mulasztást; másrészt a Bizottság 2019. november 28‑i, a Bizottságon belül reprezentatív szakszervezetek vagy szakmai szervezetek reprezentativitásának kiszámításáról szóló bizottsági feljegyzés megsemmisítése; és harmadrészt a 2019. október 14‑i reprezentativitási megállapodást aláíró szakszervezetek vagy szakmai szervezetek számára a számukra a személyzeti bizottság luxemburgi helyi részlegének 2016. évi választásait követően elismert reprezentativitás alapján rendelkezésre álló forrásokhoz képest többletforrások kiutalásáról szóló minden határozat megsemmisítése.
Rendelkező rész
1)
A Törvényszék a keresetet elutasítja.
2)
A Törvényszék a felpereseket kötelezi a költségek viselésére, beleértve az ideiglenes intézkedés iránti eljárás költségeit is.